REPUBLIKA HRVATSKA

BRODSKO-POSAVSKA ŽUPANIJA

OSNOVNA ŠKOLA VIKTOR CAR EMIN

DONJI ANDRIJEVCI

KLASA: 112-02/24-01/1

URBROJ: 2178-4-1-01-24-130

Donji Andrijevci, 4. prosinca 2024.

Temeljem članka 12. Pravilnika o postupku zapošljavanja te procjeni i vrednovanju kandidata za zapošljavanje u Osnovnoj školi Viktor Car Emin, Donji Andrijevci ( u daljnjem tekstu: Pravilnik) upućujemo

**POZIV NA PROCJENU ODNOSNO TESTIRANJE**

kandidata/kandidatkinja prijavljenih na natječaj objavljen20. studenog 2024**.** godine na mrežnoj stranici i oglasnoj ploči Hrvatskog zavoda za zapošljavanje i mrežnoj stranici i oglasnoj ploči škole za radno mjesto

**Tajnik/ca - 1 izvršitelj/ica na neodređeno puno radno vrijeme**

Testiranje će sukladno Pravilniku biti usmeno.

Usmena procjena odnosno testiranje održat će se u **utorak, 10. prosinca 2024**. godine u prostorijama Osnovne škole Viktor Car Emin, Donji Andrijevci .

Na usmeno testiranje pozivaju se kandidati koji ispunjavaju uvjete natječaja i čije su prijave pravodobne i potpune.

O točnom terminu procjene odnosno testiranja, kandidati će dobiti obavijest na e-mail.

Usmeno testiranje pojedinog kandidata u pravilu ne traje dulje od 15 minuta.

Pravila prilikom usmenog testiranja:

* Svi kandidati su dužni sa sobom imati odgovarajuću identifikacijsku ispravu (osobnu iskaznicu, vozačku dozvolu ili putovnicu) radi utvrđivanja identiteta,
* Kandidati koji ne mogu dokazati identitet ne mogu pristupiti testiranju,
* Kandidat koji ne pristupi testiranju ili ne dođe u točno naznačeno vrijeme smatra se da je odustao od prijave na natječaj.

Nakon provedenog testiranja i utvrđivanja rezultata testiranja Povjerenstvo isti dan sastavlja rang listu kandidata koju dostavlja ravnateljici Škole.

Ravnateljica nakon dostavljene rang liste kandidata, poziva tri najbolje rangirana kandidata na razgovor.

Kandidati će o terminu usmenog razgovora s ravnateljicom biti obaviješteni e-mailom.

Područja za pripremanje kandidata za procjenu odnosno testiranje su:

- propisi i primjena propisa

- spremnost na suradnju kako s djelatnicima škole, tako s roditeljima učenika,

lokalnom zajednicom i institucijama

- organizacijske sposobnosti

**Pravni i drugi izvori za pripremanje kandidata za procjenu odnosno testiranje (literatura) kandidata su:**

1. Zakon o odgoju i obrazovanju u osnovnoj i srednjoj školi (NN br. 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20 i 151/22, 156/23)
2. Pravilnik o djelokrugu rada tajnika te administrativno-tehničkim i pomoćnim poslovima koji se obavljaju u osnovnoj školi (NN br. 40/2014)
3. Uredba o uredskom poslovanju (NN br. 75/2021)
4. Statut Osnovne škole Viktor Car Emin, Donji Andrijevci

Povjerenstvo za procjenu i vrednovanje kandidata za zapošljavanje